

**DAROVACIA ZMLUVA**

uzatvorená podľa § 628 a nasl. zákona č. 40/1964 Zb. Občiansky zákonník v znení neskorších predpisov a § 23 zákona č. 85/2005 Z.z. o politických stranách a politických hnutiach v znení neskorších predpisov

(ďalej len„**Zmluva**“)

uzatvorená medzi zmluvnými stranami:

**Darca:**

Meno a priezvisko: ..................................................

Rodné číslo: ..................................................

Adresa trv. pobytu: ..................................................

Názov banky: ..................................................

Číslo účtu/IBAN: ..................................................

E-mailová adresa: ..................................................

(ďalej len ,,**Darca**”)

a

**Obdarovaný:**

Názov: **HLAS – sociálna demokracia**

IČO: 53258070

DIČ: 2121349516

Číslo registrácie: SVS-OVR1-2020/022536

Sídlo: Trnavská cesta 3273/37, 831 04 Bratislava

Štatutárny orgán: Mgr. Matúš Šutaj Eštok, predseda strany

Názov banky: Slovenská sporiteľňa a.s.

Číslo účtu/IBAN SK90 0900 0000 0051 7467 0672

E-mailová adresa: hlas@strana-hlas.sk

(ďalej aj ako ,,**Obdarovaný**” alebo „**HLAS – SD**“)

(Darca a Obdarovaný ďalej spolu len „**Zmluvné strany**“)

**I.**

**Vyhlásenia Zmluvných strán**

1. Obdarovaným je politická strana zaregistrovaná Ministerstvom vnútra Slovenskej republiky v zmysle zákona č. 85/2005 Z.z. o politických stranách a politických hnutiach.
2. Účelom darovania je materiálna podpora činnosti Obdarovaného, ktorú vyvíja ako politická strana HLAS – SD v súlade s jej stanovami. Zmluvné strany vyhlasujú a potvrdzujú, že s výnimkou uvedeného všeobecného účelu je dar podľa tejto Zmluvy poskytnutý ako bezpodmienečný a nie je priamo ani nepriamo spojený s akýmikoľvek požiadavkami Darcu, ani nesúvisí so žiadnou výhodou, službou alebo plnením či očakávaním alebo prísľubom výhody, služby alebo plnenia Darcovi alebo tretej osobe.
3. Darca vyhlasuje a potvrdzuje, že túto Zmluvu uzatvára vo svojom mene a na svoj účet, nekoná pritom z poverenia tretej osoby, akékoľvek peňažné plnenie, ktoré na základe tejto Zmluvy poskytne politickej strane HLAS – SD pochádza z jeho majetku, nemá nezákonný pôvod a nepochádza z trestnej činnosti alebo z účasti na trestnej činnosti.
4. Darca vyhlasuje a potvrdzuje, že **má trvalý pobyt na území Slovenskej republiky**.

**II.**

**Predmet Zmluvy a spôsob darovania**

1. Predmetom Zmluvy je poskytnutie peňažného daru vo výške .......................................,- EUR (slovom ........................................................eur), ktorý Darca daruje a prenecháva Obdarovanému a Obdarovaný tento dar s vďakou prijíma.
2. Darca poskytne Obdarovanému peňažný dar do 15 pracovných dní od uzavretia tejto Zmluvy bezhotovostným prevodom na bankový účet Obdarovaného, ktorý je uvedený v záhlaví tejto Zmluvy.

**III.**

**Práva a povinnosti Zmluvných strán**

1. Zmluvné strany sa dohodli, že Obdarovaný je kedykoľvek oprávnený na základe vlastného uváženia vrátiť dar alebo jeho časť Darcovi; Obdarovaný postupuje týmto spôsobom najmä v prípadoch, ak je povinný dar vrátiť na základe zákona alebo ak to vyžadujú Pravidlá prijímania darov, ktoré Obdarovaný podľa potreby prijíma a zverejňuje na svojom webovom sídle.
2. V prípade, ak Darca poruší záväzky podľa článku I bod 2 tejto zmluvy alebo sa niektoré z jeho vyhlásení podľa tejto Zmluvy ukáže ako nesprávne, neúplné alebo nepravdivé, je Obdarovaný oprávnený písomne odstúpiť od tejto Zmluvy.

**IV.**

**Záverečné ustanovenia**

1. Darca berie na vedomie a súhlasí, že Obdarovaný, ktorým je politická strana HLAS – SD bude zverejňovať na svojom webovom sídle údaje Darcu v rozsahu: meno, priezvisko a adresa trvalého pobytu Darcu a (aktuálna) hodnota peňažného daru a plniť ďalšie povinnosti súvisiace s údajmi osoby Darcu v zmysle zákona č. 85/2005 Z.z. o politických stranách a politických hnutiach (najmä vedenie evidencie darov, zverejňovanie zoznamu darcov vo výročnej správe a pod.). Darca sa zaväzuje, že politickej strane HLAS – SD oznámi akékoľvek zmeny v zverejňovaných a identifikačných údajoch Darcu.
2. Darca vyhlasuje, že nie je osobou podľa § 24 ods. 1 zákona č. 85/2005 Z.z. o politických stranách a politických hnutiach.
3. Táto Zmluva je vyhotovená v dvoch rovnopisoch s platnosťou originálu; každá Zmluvná strana obdrží jedno vyhotovenie.
4. Táto zmluva nadobúda platnosť a účinnosť dňom jej podpisu obidvoma Zmluvnými stranami; ako prvý podpisuje Zmluvu Darca, ktorého podpis musí byť úradne osvedčený. V prípade, ak Zmluva nie je Zmluvnými stranami podpísaná v ten istý deň, rozhodujúci je deň neskoršieho podpisu.
5. Miestom uzavretia Zmluvy je miesto podpisu Zmluvy Zmluvnou stranou podpisujúcou ako poslednou.
6. Zmluvné strany vyhlasujú, že ich zmluvná voľnosť nebola žiadnym spôsobom obmedzená, a že táto zmluva nebola uzavretá v tiesni za nápadne nevýhodných podmienok a ani v omyle.
7. Zmluvné strany zhodne vyhlasujú, že sa podrobne oboznámili s celým obsahom tejto zmluvy, že mu rozumejú a nemajú k nemu výhrady, pripomienky alebo ďalšie návrhy na doplnenie, na znak čoho zmluvu vlastnoručne podpisujú.

V ……………………… dňa…………………… V Bratislave dňa ……………………

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Darca** **HLAS - sociálna demokracia**

 Mgr. Matúš Šutaj Eštok

 predseda strany